nahid-hub/BLUGE-bengali-wikipedia-section-title-prediction huggingface dataset:
১৯৫২ সালে বাংলাকে রাষ্ট্রভাষা করার দাবি তোলায় আব্দুল মতিনের অবদান অন্যতম। সেবছর ২১ ফেব্রুয়ারি ঢাকা বিশ্ববিদ্যালয়ের কলাভবনের ছাত্রসভায় সভাপতিত্ব করেছিলেন তিনি। শিক্ষার্থীদের সংগঠন "ঢাকা বিশ্ববিদ্যালয় রাষ্ট্রভাষা সংগ্রাম কমিটি"র আহ্বায়ক ছিলেন তিনি। তার সভাপতিত্বে অনুষ্ঠিত ওই কলাভবনের জনসভায় সিদ্ধান্ত নেয়া হয় ১৪৪ ধারা ভঙ্গের। তারই নেতৃত্বে একুশে ফেব্রুয়ারি বাংলাকে রাষ্ট্রভাষা করার দাবিতে সারা বাংলার জন্য আন্দোলনের নানা কর্মসূচি গ্রহণ করা হয়। ভাষা আন্দোলনের পর তিনি ছাত্র ইউনিয়ন গঠনে ভূমিকা রাখেন এবং পরে সংগঠনটির সভাপতি হন। এরপর কমিউনিস্ট আন্দোলনে সক্রিয় হন। ১৯৫৪ সালে পাবনা জেলা কমিউনিস্ট পার্টির সম্পাদক হন আব্দুল মতিন। মওলানা ভাসানী ন্যাপ গঠন করলে তিনি ১৯৫৭ সালে তাতে যোগ দেন। ১৯৬৮ সালে তিনি পাবনা জেলাকে ভিত্তি করে "পূর্ব পাকিস্তান কমিউনিস্ট পার্টি (এমএল)"-এর ভেতরে আলাউদ্দিন আহমদকে নিয়ে এক উপদল গড়ে তোলেন। পরে তিনি দেবেন শিকদার, আবুল বাশার, আলাউদ্দিন আহমদ ও নুরুল হক চৌধুরীর সহায়তায় "পূর্ব বাংলার কমিউনিস্ট পার্টি" গঠন করেন। টিপু বিশ্বাস, আলাউদ্দিন আহমদ ও তার নেতৃত্বে পাবনা জেলার জনগণ মুক্তিযুদ্ধে সাহসী ভূমিকা পালন করেন। চীনকে অণুসরণকারী বামপন্থি দলগুলোর নানা বিভাজনের মধ্যেও আবদুল মতিন সক্রিয় ছিলেন রাজনীতিতে। ১৯৯২ সালে তিনি বাংলাদেশের ওয়ার্কার্স পার্টি গঠনে সক্রিয় ভূমিকা রাখেন। ২০০৬ সালে ওয়ার্কার্স পার্টি থেকে তিনি পদত্যাগ করেন। পরবর্তীকালে ২০০৯ সালে হায়দার আকবর খান রনোর নেতৃত্বে ওয়ার্কার্স পার্টি (পুনর্গঠন) গঠিত হলে আবদুল মতিন তাদের সঙ্গে যোগ দেন। পরবর্তীতে ২০১৩ সালে বাংলাদেশের ওয়ার্কার্স পার্টি (পুনর্গঠিত) ও বাংলাদেশের কমিউনিস্ট লীগ ঐক্যবদ্ধ হয়ে বাংলাদেশের ইউনাইটেড কমিউনিস্ট লীগ গঠিত হয় এবং আবদুল মতিন নবগঠিত বাংলাদেশের ইউনাইটেড কমিউনিস্ট লীগের সাথে ঐক্যবদ্ধ হন। তিনি এই পার্টির কেন্দ্রীয় উপদেষ্টামণ্ডলীর অন্যতম সদস্য মনোনীত হন এবং আমৃত্যু তিনি এই পদে আসীন ছিলেন।

সঠিক অনুচ্ছেদ শিরোনাম কোনটি?
titleA. কর্মজীবন ও রাজনৈতিক জীবন
titleB. শৈশব ও শিক্ষা জীবন
titleC. মৃত্যু
titleD. গ্রন্থপঞ্জী
উত্তর: titleA
১৩ মার্চ, মহারাষ্ট্র সরকার মুম্বই, নবি মুম্বই, পুনে, পিম্পরি চিঞ্চওয়াড় এবং নাগপুরে প্রাদুর্ভাবটি মহামারী হিসাবে ঘোষণা করে এবং মহামারী রোগ আইন, ১৮৯৭ এর বিধানগুলি আহ্বান করে। 

১৮ মার্চ, পুনেরফ েডারেশন অফ ট্রেড অ্যাসোসিয়েশন ঘোষণা করেছিল যে মুদি দোকান এবং ওষুধের দোকান ছাড়া সমস্ত দোকান শহরে বন্ধ থাকবে। এর ফলস্বরূপ ৪০,০০০ দোকান বন্ধ থাকবে। 

২০ মার্চ, রাজ্য সরকার মুম্বাই, মুম্বাই মেট্রোপলিটন অঞ্চল, পুনে, পিম্পরি চিঞ্চওয়াড় এবং নাগপুরে ৩১ মার্চ পর্যন্ত প্রয়োজনীয় পরিষেবা এবং গণপরিবহন বাদ দিয়ে সকল কর্মস্থল বন্ধ রাখার ঘোষণা দিয়েছিল । 

২২ মার্চ, রাজ্য সরকার ঘোষণা করেছিল যে ২৩ মার্চ থেকে রাজ্যজুড়ে ১৪৪ ধারা জারি করা হবে, যাতে রাজ্যটি সম্পূর্ণরূপে লকডাউনে (অবরুদ্ধ অবস্থায়) থাকবে। 

২৩ মার্চ, মুখ্যমন্ত্রী উদ্ধব ঠাকরে সমস্ত জেলার সীমানা বন্ধ এবং রাজ্যব্যাপী কঠোর কারফিউ ঘোষণা করেছিলেন। 

সঠিক অনুচ্ছেদ শিরোনাম কোনটি?
titleA. তেলেঙ্গানা
titleB. রাজ্য স্তরের প্রবিধান (২৪ মার্চের আগে)
titleC. কর্ণাটক
titleD. মহারাষ্ট্র
উত্তর: titleD
ম্যানেজার নিজ দায়িত্বে তার দলের ফরমেশন পরিবর্তন করতে পারেন। ম্যানেজারের ফরমেশন অনুযায়ী যদি কোন খেলোয়াড়কে তার অবস্থানের বহির্ভূত কোন অবস্থানে রাখা হয় তবে সেই খেলোয়াড়ের নামটি লাল রঙের হয়ে যাবে এবং ফরমেশন ম্যাপে আশ্চর্যবোধক(!) চিহ্ন দেখা যাবে। ফরমেশনের মধ্যে গোলরক্ষকের জন্য একটি স্থান নির্দিষ্ট এছাড়া রক্ষণ ভাগে ৫টি, মধ্যমাঠে ১৫টি(রক্ষণশীল মধ্যমাঠ, মধ্যমাঠ ও আক্রমণাত্মক মধ্যমাঠ) এবং আক্রমণ ভাগে ৩টি স্থান চিহ্নিত করা আছে। ম্যানেজারকে তার খেলোয়াড়দের গোল রক্ষক ব্যতীত মোট ২৩টি স্থানের যেকোনো ১০টি স্থানে বসাতে পারবেন।

সঠিক অনুচ্ছেদ শিরোনাম কোনটি?
titleA. মূল একাদশ
titleB. ফরমেশন
titleC. সাবস্টিটিউট
titleD. লিগ
উত্তর: titleB
অসরিক হলেন একজন সভাসদ। ক্লডিয়াস তাঁকে লের্টেসের সঙ্গে দ্বন্দ্বযুদ্ধে হ্যামলেটকে আমন্ত্রণ করার জন্য প্রেরণ করেন। (সেকেন্ড কোয়ার্টোয় এই চরিত্রটির নাম "অস্ট্রিক")। অসরিক ও পোলোনিয়াস দু-জনেই হ্যামলেটের সঙ্গে এক বিস্তারিত ও মেধাদীপ্ত আলোচনায় অংশ নেন। এই অংশটি ১৫২৮ সালে প্রকাশিত বাল্ডাসার ক্যাস্টিগ্লিয়নের "দ্য কোর্টিয়ার" রচনাটির সঙ্গে সম্পূর্ণ সঙ্গতিপূর্ণ। এই রচনায় একাধিক সভানিয়মের রূপরেখা বর্ণিত হয়েছে। বিশেষত কীভাবে উদ্ভাবনী ভাষার মাধ্যমে প্রভুকে আমোদ দান করা যায়, সেই ব্যাপারে পরামর্শ দেওয়া হয়েছে এই বইতে।

সঠিক অনুচ্ছেদ শিরোনাম কোনটি?
titleA. ইংরেজ রাজদূতগণ
titleB. তৃতীয় অভিনেতা
titleC. অসরিক
titleD. রেনাল্ডো
উত্তর: titleC
তুর্কি গ্রীষ্মকালে খাবারের তালিকায় থাকে ভাজা সব্জি যার মধ্যে আছে বেগুন এবং আলু সাথে থাকে দই বা টমেটো সস। গ্রীষ্মকালের প্রচলিত খাবারের মধ্যে আছে মেনেমেন এবং সিল্বির যার প্রধান উপাদান ডিম। ভেঁড়ার পনির, শসা, টমেটো, তরমুজ গ্রীষ্মদিনে হালকা খাবার হিসেবে ব্যবহৃত হয়। যারা হেল্ভা মিষ্টিহিসেবে খেতে ভালোবাসে যারা গ্রীষ্ম হালভা পছন্দ করে যা প্রচলিত গুলোর তুলনায় হালকা এবং কম মিষ্টি।

সঠিক অনুচ্ছেদ শিরোনাম কোনটি?
titleA. তেল ও চর্বি
titleB. গৃহে তৈরী খাবার
titleC. গ্রীষ্মকালীন রন্ধনশৈলী
titleD. সকালের নাস্তা
উত্তর: titleC
ফ্লেচার যত দিন ক্ষমতায় ছিলেন, কেন্টাকি সিনেট রিপাবলিকানদের নিয়ন্ত্রণে ছিল, এবং ডেমোক্র্যাটরা রাজ্য প্রতিনিধি পরিষদে সংখ্যাগরিষ্ঠ ছিল। ফলস্বরূপ, সাধারণ সমাবেশে ফ্লেচার আইন প্রণয়ন করতে সমস্যার সম্মুখীন হতেন। ২০০৪ এর শুরুর দিকে আইনসভার অধিবেশনে, কর সংস্কারের জন্য "রাজস্ব নিরপেক্ষ" একটি পরিকল্পনা প্রস্তাব করেন। তার দাবি ছিল, এই সংস্কার রাষ্ট্রীয় কর কোড উন্নত করবে। এই প্রস্তাবটি খসড়া করেন ডেমোক্র্যাট দলের সাত জন সদস্য। এই সাত জনের কেউই নেতৃত্ব দেয়ার ভূমিকায় ছিলেন না। সুতরাং,অভিযোগ ওঠে, ফ্লেচার হাউসের সাথে প্ররোচনা করছেন। রিপাবলিকানরা চাচ্ছিল এই আইন পাশ হোক কিন্তু ডেমোক্র্যাটরা তাদের সমর্থনে ছিলেন না। হাউস, আইনের এই সংস্কার কিংবা ডেমোক্র্যাটদের দাবি কোনটাই পাশ করে না। বিতর্কিত অধিবেশনটি মাত্র কয়েকটি আইন পাশ করে। এর মধ্যে উল্লেখযোগ্য ছিল ভ্রূণ হত্যা আইন পাস, দ্রব্যমূল্য নির্ধারণের ব্যবস্থা এবং ফেডারেল যোগাযোগ কমিশন এর ব্রডব্যান্ড ইন্টারনেট সরবরাহকারীদের নিয়ন্ত্রণ থেকে নিষেধাজ্ঞা তুলে নেয়া। 

২০০৪ সালের দ্বিতীয় অধিবেশনকে একটি ব্যর্থ অধিবেশন হিসেবে চিহ্নিত করা হয় কারণ সাধারণ পরিষদ এই অধিবেশনে দ্বিবার্ষিক বাজেট পাস করতে ব্যর্থ হয়। প্রথমটি ছিল গভর্নর প্যাটনের অধীনে ২০০২ সালে। যখন অর্থবছর নির্ধারিত কোন বাজেট ছাড়াই শেষ হয়, তখন রাষ্ট্রীয় ব্যয়ের দায়ভার ফ্লেচারের হাতে পড়ে। এর আগে ২০০২ সালে এই ব্যয়ভার পড়ে গভর্নরের করা একজন নির্বাহীর ব্যয় পরিকল্পনার উপর। ডেমোক্র্যাটিক অ্যাটর্নি জেনারেল গ্রেগ স্টম্বো আইনি অনুমোদন ছাড়া ফ্লেচারের ব্যয় করার ক্ষমতা কে প্রশ্নবিদ্ধ করে একটি মামলা দায়ের করেন। ২০০২ এর অধিবেশন অচলাবস্থার মাধ্যমে শেষ হয়। আইনসভা এই মামলার নিস্পত্তির জন্য বিশেষ অধিবেশনে একটি বাজেট পাশ করে । ফ্র্যাঙ্কলিন কাউন্টি সার্কিট কোর্টের বিচারকদের পর্যালোচনায় ফ্লেচারের ব্যয় পরিকল্পনা অনুমোদিত হলেও কোন নতুন প্রজেক্ট এবং কর্মসূচিতে ব্যয় করাতে নিষেধাজ্ঞা আরোপ করে। ২০০৪ সালে ডিসেম্বরের শেষের দিকে, একজন বিচারক রায় দেন যে, ফ্লেচারের পরিকল্পনাটি ৩০ জুন, ২০০৫- এই অর্থবছরের শেষ পর্যন্ত ব্যয় কার্যক্রম পরিচালনা করতে পারে, তবে "এরপরে" প্রশাসনিক কাজে ব্যয় সীমাবদ্ধ করা হবে এবং এর জন্য তহবিল সংকট কে কারণ হিসেবে দেখানো হয়। 

১৯ মে, ২০০৫-এ, কেন্টাকি সুপ্রিম কোর্ট একটি ৪-৩ ধারা জারি করে এবং বলে যে, জেনারেল অ্যাসেম্বলির বাজেট পাস না করা অসাংবিধানিক ছিল এবং ফ্লেচার তার সাংবিধানিক কর্তৃত্বের বাইরে অর্থ ব্যয় করেছেন। অধিকাংশই এই অভিযোগ প্রত্যাখ্যান করে। তাদের মতে, যদি আইন সভা বাজেট দিতে ব্যর্থ হয় সেক্ষেত্রে সবচেয়ে উপযোগী অপশনটিই বেছে নিতে হবে । নাগরিকরা যদি এই পরিষেবাগুলিকে অপর্যাপ্ত মনে করেন কেবল মাত্র তখন সাংবিধানিক ক্ষমতা প্রয়োগ প্রযোজ্য হবে। প্রধান বিচারপতি জোসেফ ল্যামবার্ট কোর্টের এই দাবির বিপক্ষে ছিলেন। তার মতে, নির্বাহী ব্যয়ের এই পরিকল্পনা জরুরি ছিল। অন্য দুজন বিচারপতি, পৃথক মতামত অনুসারে, সংখ্যাগরিষ্ঠের সাথে একমত ছিলেন না। তাদের মতে এরকম পরিকল্পনা এক সরকারের পতনের কারণ হতে পারে। এই বিতর্ক নিয়ে কোন সিদ্ধান্ত নেয়া না হলেও পরবর্তী বাজেট নির্ধারণ সীমিত করে দেয়ার জন্য এটি একটি নজির হিসেবে কাজ করে। 

সঠিক অনুচ্ছেদ শিরোনাম কোনটি?
titleA. স্টেট বাজেট নিয়ে বিতর্ক,২০০৪
titleB. প্রথম জীবন
titleC. রাজ্যপাল (গভর্নর) নির্বাচন,২০০৩
titleD. আইনি কর্মজীবন
উত্তর: titleA
কলকাতা ম্যাথমেটিক্যাল সোসাইটি ১৯০৮ সালের ৬ সেপ্টেম্বর কলকাতা বিশ্ববিদ্যালয়ের উপাচার্য স্যার আশুতোষ মুখোপাধ্যায়ের নেতৃত্বে প্রতিষ্ঠিত হয়েছিল। তিনি এবং সহকারী স্যার গুরুদাস ব্যানার্জী সমিতিটির প্রতিষ্ঠাতা সভাপতি ছিলেন, ভাইস প্রেসিডেন্ট অধ্যাপক সি.ই কুলিস এবং অধ্যাপক গৌরী শংকর দে এবং ফনিন্দ্র লাল গাঙ্গুলী প্রতিষ্ঠানের প্রতিষ্ঠাতা সেক্রেটারি হিসেবে ছিলেন। বলা হয় যে প্রতিষ্ঠানটি গঠন করার সময় প্রতিষ্ঠাতা লন্ডন ম্যাথমেটিক্যাল সোসাইটির কাঠামো ও ক্রিয়াকলাপ দ্বারা অনুপ্রাণিত হয়েছিল।

গত ১০০ বছরেরও বেশি সময় ধরে সোসাইটি বিভিন্ন শিক্ষামূলক ও প্রযুক্তিগত কার্যক্রমের মাধ্যমে তাত্ত্বিক এবং প্রয়োগযোগ্য গাণিতিক বিজ্ঞান শিক্ষা ও গবেষণার উৎসাহ দিয়েছে। অ্যালবার্ট আইনস্টাইন, অনিল কুমার গায়েন, এস. চন্দ্রশেখর, আব্দুস সালাম এবং বিশ্বব্যাপী আরও বিশিষ্ট বিজ্ঞানী ও গবেষকগণের মতো কিংবদন্তীর সাথে প্রতিষ্ঠানটি সম্পর্কযুক্ত। 

সঠিক অনুচ্ছেদ শিরোনাম কোনটি?
titleA. প্রকাশনা
titleB. ইতিহাস
titleC. গঠন
titleD. ক্রিয়াকলাপ
উত্তর: titleB
তিনি বাংলাদেশ সেনাবাহিনী থেকে মেজর পদে থাকা অবস্থায় অবসর নেন। এরপর তিনি যোগ দেন বাংলাদেশ আওয়ামী লীগে। ১৯৯১ সালের সংসদ নির্বাচনে তিনি ব্রাহ্মণবাড়িয়া -২ আসন থেকে বাংলাদেশ আওয়ামী লীগ মনোনীত প্রার্থী হিসাবে নির্বাচন করেন। কিন্তু সেই নির্বাচনে উনি হেরে যান। উনি ব্রাহ্মণবাড়িয়া জেলা আওয়ামীলীগ এর যুগ্ম-সাধারণ সম্পাদক হিসাবে দীর্ঘদিন দায়িত্ব পালন করেন। ব্রাহ্মণবাড়িয়াতে আওয়ামীলীগ কে শক্তিশালী করার ব্যাপারে তার ভূমিকা ছিল অসামান্য। উনি সব সময় তৃণমূল এর নেতাকর্মীদের সাথে যোগাযোগ রাখতেন। সর্বশেষ মৃত্যুর আগ পর্যন্ত তিনি ব্রাহ্মণবাড়িয়া জেলা আওয়ামীলীগ এর ভারপ্রাপ্ত সাধারণ সম্পাদক ও একই সাথে জেলা ১৪ দলের সমন্বয়ক এর দায়িত্ব পালন করেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. জন্ম ও শিক্ষাজীবন
titleC. মৃত্যু
titleD. রাজনৈতিক জীবন
উত্তর: titleD
২০০৪ সালে তিনি ইউরোপিয়ান পার্লমেন্টে নির্বাচনে লেবার পার্টির প্রার্থী হিসেবে দাঁড়ান।  

২০০৫ সালে তিনি লেবার পার্টির হয়ে পার্লামেন্ট নির্বাচনে প্রার্থী হন।

২০০৮ সালে ব্রিটিশ সরকারের পররাষ্ট্র এবং কমনওয়েলথ টিমের সদস্য হিসেবে “আন্ডারস্ট্যান্ডিং ইসলাম” শীর্ষক কর্মসূচির অংশ হিসেবে বাংলাদেশে আসেন।

২০১০ সালে তিনি লন্ডন বরাহ অব ইলিং এর ডেপুটি মেয়র নির্বাচিত হন।

২০১৩ সালে লেবার পার্ঠি তাকে পার্লামেন্ট নির্বাচনের প্রার্থী হিসেবে কনজারভেটিভ পার্টির এমপি অ্যাঞ্জি ব্রের বিপক্ষে চ্যালেঞ্জ হিসেবে নমিনেশন দেয়।

তিনি নির্বাচনে ২২ হাজারের বেশি ভোট পেয়ে জয়ী হন।

সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. প্রাথমিক জীবন
titleC. ব্যক্তিগত জীবন
titleD. লেখক এবং গণমাধ্যমে কর্মজীবন
উত্তর: titleA
শিভ তার জীবনে তিনটি বই রচনা করেন। যার শুরুটা "দ্যা প্রপার্টিস, ফিজিক্স, এন্ড ডিজাইন অব সেমিকন্ডাক্টর ডিভাইস " বই-এর মাধ্যমে। বইটি ১৯৫৯ সালে প্রকাশ করেছিলেন। এই বইয়ের মূল ভিত্তি ছিলো অর্ধপরিবাহী ডিভাইস। পরবর্তীতে তিনি ১৯৬১ সালে "সিমিলারিটিস অব ওয়েব বিহেবিয়োর" নামে আরেকটি বই প্রকাশ করেন। যেটার মূল উদ্দেশ্য ছিলো তার আবিষ্কৃত, তরঙ্গের যন্ত্রটি ব্যবহার করে কলেজের শিক্ষকরা যাতে সহজেই কলেজ শিক্ষার্থীদেরকে পড়াতে পারে। তার সর্বশেষ বই, "সিমিলারিটিস ইন ফিজিক্স" ১৯৮২ সালে প্রকাশিত হয়। বইটির লেখনীতে দৈত্বসত্ত্বা ছিলো। অপরজন হলেন রবার্ট এল ওয়েবার। সাধারণ অবদানে তিনি ছিলেন "ট্রানজিস্টার টেকনোলজি, ভলিউম-১" এর একজন সাধারণ অবদানকারী।

সঠিক অনুচ্ছেদ শিরোনাম কোনটি?
titleA. বই
titleB. ট্রানজিস্টার উন্নয়ন
titleC. পেটেন্ট
titleD. প্রাথমিক জীবন ও শিক্ষা
উত্তর: titleA
প্রকৃতি অনুযায়ী শব্দকে দুই ভাগে ভাগ করা হয়। ১। সুরযুক্ত শব্দ এবং ২। সুরবর্জিত শব্দ। 
উৎসের কম্পন নিয়মিত বা পর্যাবৃত্ত হলে যে শব্দের সৃষ্টি হয় তাকে সুরযুক্ত শব্দ বলে। উৎসের কম্পন অনিয়মিত বা অপর্যাবৃত্ত হলে যে শব্দের সৃষ্টি হয় তাকে সুরবর্জিত শব্দ বলে। সুরযুক্ত শব্দের তিনটি প্রধান বৈশিষ্ট্য রয়েছে। যথা- ১। তীব্রতা বা প্রাবল্য, ২। তীক্ষ্ণতা এবং ৩। গুণ বা জাতি। 
সঠিক অনুচ্ছেদ শিরোনাম কোনটি?
titleA. সংগীতগুণ
titleB. সংগীত সংক্রান্ত শব্দ
titleC. সুর-বিরাম
titleD. দ্বিমাত্রিক স্বরগ্রাম
উত্তর: titleA
বাংলা লোকসংগীতের অন্যতম প্রধান শিল্পী, প্রাচীন লোকগানের চাক্ষুস স্বাক্ষী,সুললিত কন্ঠের অধিকারী একুশে পদকপ্রাপ্ত প্রবীণ লোকসংগীত শিল্পী শ্রীমতি সুষমা দাশ ১৩৩৬ বাংলা মোতাবেক ১৯২৯ খ্রীষ্টাব্দে সিলেট বিভাগের সুনামগঞ্জ জেলার দিরাই উপজেলার শাল্লা থানার পুটকা গ্রামে জন্মগ্রহণ করেন।

তাঁর পিতাঃ প্রখ্যাত লোককবি রসিকলাল দাশ মাতাঃসংগীত রচয়িতা দিব্যময়ী দাশ।

ছয় ভাই বোনের মধ্যে সুষমা দাশ সবার বড়।তাঁর আপন ছোট ভাই একুশে পদকপ্রাপ্ত প্রয়াত পন্ডিত রাম কানাই দাশ।

সঠিক অনুচ্ছেদ শিরোনাম কোনটি?
titleA. পুরস্কার ও সম্মাননা
titleB. রচনা
titleC. পারিবারিক জীবন
titleD. জন্ম ও প্রাথমিক জীবন
উত্তর: titleD
ঊনবিংশ শতাব্দীতে, পর্তুগিজ ভারত ও ব্রিটিশ ভারত ১৮৭৭ সালের অ্যাংলো-পর্তুগিজ চুক্তির অধীনে সামুদ্রিক বাণিজ্য উন্নত করার জন্য একই বাহিনীতে যোগ দেওয়ার সিদ্ধান্ত নিয়েছিল। এর পর মারগাঁওকে একটি প্রাকৃতিক পোতাশ্রয় হিসাবে চিহ্নিত করা হয়েছিল এবং এই স্থানের সঙ্গে সংযোগ স্থাপন করার জন্য একটি মিটার-গেজ রেলপথ নির্মাণ করা হয়েছিল। বন্দরের আধুনিকীকরণ এবং মিটার-গেজ রেলপথ স্থাপনের কাজটি ব্রিটিশ কোম্পানী "ওয়েস্টার্ন ইন্ডিয়ান পর্তুগীজ গ্যারান্টি রেলওয়ে কোম্পানি" দ্বারা পরিচালিত হয়।

সঠিক অনুচ্ছেদ শিরোনাম কোনটি?
titleA. সুযোগ-সুবিধা
titleB. ইতিহাস
titleC. পরিবহন সংযোগগুলি
titleD. অবস্থান
উত্তর: titleB
ডায়নামো তত্ত্ব গতিবিদ্যাকে ব্যাকগ্রাউন্ড পদার্থগুলোর প্রবাহের সাথে সম্পর্কিত সম্ভব্যতার ডিফারেনশিয়াল সমীকরণের ভূ-সম্পূর্ণপ্রতিসাম্যের স্বতঃস্ফূর্ত ভাঙ্গনের ঘটনা হিসাবেও দেখা যেতে পারে। সম্ভব্যতার সম্পূর্ণপ্রতিসাম্য তত্ত্বের () অনুযায়ী, সম্পূর্ণপ্রতিসাম্য হলো সকল সম্ভব্যতার ডিফারেনশিয়াল সমীকরণের একটি অভ্যন্তরীণ বৈশিষ্ট, যার অর্থ হলো সময়ের সাথে চলমান প্রবাহ দ্বারা মডেলের দশাগুলোর অবস্থানের ধারাবাহিকতা রক্ষা করা এবং এর স্বতঃস্ফূর্ত ভাঙ্গন হলো বিশৃঙ্খল নির্ণায়ক() ধারণার সম্ভব্যতার সাধারণ প্রকাশ। অন্য কথায়, ডায়নামো গতিবিদ্যা হলো ব্যাকগ্রাউন্ড পদার্থগুলোর অন্তর্নিহিত প্রবাহের বিশৃঙ্খলার প্রকাশ।

সঠিক অনুচ্ছেদ শিরোনাম কোনটি?
titleA. সংখ্যাতাত্ত্বিক মডেলগুলো
titleB. আধুনিক মডেলিং
titleC. পর্যবেক্ষণ
titleD. ভূ-সম্পূর্ণপ্রতিসাম্যের(supersymmetry) স্বতঃস্ফূর্ত ভাঙ্গন
উত্তর: titleD
বন্দীদের মধ্যে চূড়ান্ত প্রতিকূল প্রভাবগুলির মধ্যে রয়েছে, দীর্ঘ সময় ধরে একাকী বন্দিত্ব দেখা দেয়। যখন "বিশেষ আবাসন ইউনিট" (এসএইউইউ) এ থাকতে হয়, বন্দীদের সংবেদনশীল বঞ্চনা এবং সামাজিক যোগাযোগের অভাব যা তাদের মানসিক স্বাস্থ্যের উপর মারাত্মক নেতিবাচক প্রভাব ফেলতে পারে।

দীর্ঘ সময়কাল হতাশা এবং মস্তিষ্কের শরীরবৃত্ততে পরিবর্তন করতে পারে। সামাজিক পরিবেশের অনুপস্থিতিতে যা তাদের পরিবেশ সম্পর্কে উপলব্ধি যাচাই করতে প্রয়োজন, কয়েদিরা অত্যন্ত নমনীয়, অস্বাভাবিক সংবেদনশীল হয়ে ওঠে এবং তাদের পরিবেশ নিয়ন্ত্রণকারীদের প্রভাবের প্রতি দুর্বলতা বাড়িয়ে তোলে। সামাজিক সংযোগ এবং সামাজিক মিথস্ক্রিয়া থেকে সরবরাহিত সমর্থন বন্দী হিসাবে দীর্ঘমেয়াদী সামাজিক সমন্বয়ের পূর্বশর্ত।

দীর্ঘকাল নির্জন কারাবাসের পরে কয়েদীরা সামাজিক প্রত্যাহারের আপাতবিরোধী প্রভাব প্রদর্শন করে। বৃহত্তর সামাজিক যোগাযোগের আকুলতা থেকে এই আশঙ্কাটি সৃষ্টি হয়। তারা অলস এবং উদাসীন হতে পারে, এবং নির্জন কারাবাস থেকে মুক্তি পেলেও তারা তাদের নিজস্ব আচরণ নিয়ন্ত্রণ করতে সক্ষম হয় না। তারা তাদের আচরণ নিয়ন্ত্রণ এবং সীমাবদ্ধ করতে কারাগারের কাঠামোর উপর নির্ভর করতে পারে।

দীর্ঘমেয়াদী নির্জন কারাগারে থাকার কারণে বন্দীদের চিকিত্সাগত বিষণ্ণতা ও দীর্ঘমেয়াদী প্রৈতি নিয়ন্ত্রণ ব্যাধি। দেখা দিতে পারে। পূর্বে বিদ্যমান মানসিক অসুস্থদের মধ্যে মানসিক রোগের লক্ষণগুলি বিকাশের ঝুঁকি বেশি থাকে। কিছু সাধারণ আচরণ হল স্ব-অঙ্গহানি, আত্মহত্যার প্রবণতা এবং মনোব্যাধি।

এই ধরনের কয়েদীদের মধ্যে "এসএইচইউ সিনড্রোম" হিসাবে চিহ্নিত একটি উন্মাদ আবেগপূর্ণ অবস্থা লক্ষ্য করা গেছে। লক্ষণগুলি একাগ্রতা এবং স্মৃতিশক্তি, উপলব্ধির বিকৃতি এবং দৃষ্টিবিভ্রমের সমস্যা হিসাবে চিহ্নিত করা হয়।এসএইচইউ সিনড্রোমে ভোগা বেশিরভাগ কয়েদীরা চরম সাধারণ উদ্বেগ এবং প্যানিক ডিসঅর্ডার প্রদর্শন করে, কিছুটা অ্যামনেসিয়ায় ভুগে।

সঠিক অনুচ্ছেদ শিরোনাম কোনটি?
titleA. ইতিহাস
titleB. নির্জন কারাগারে
titleC. ইংরেজি আইন
titleD. স্টকহোম সিনড্রোম
উত্তর: titleB
সারাদেশে কর্মরত পুলিশ কর্মকর্তাদের কার্যক্রম নজরদারী করতে ও তাদের উপর গোয়েন্দা কার্যক্রম পরিচালনা করতে পুলিশ অভ্যান্তরীন ওবারসাইট নামে একটি বিশেষায়িত বিভাগ কাজ করে। ২০০৭ সালে এই বিভাগটি প্রতিষ্টিত হয়। সদর দপ্তরের একজন সহকারী মহা পুলিশ পরিদর্শক এই বিভাগের প্রধান এবং তিনি সরাসরি মহা পুলিশ পরিদর্শকের নিকট রিপোর্ট দাখিল করেন। বাংলাদেশের প্রত্যেকটি পুলিশ ইউনিট পিআইও এর সরাসরি নজরদারির আওতাধীন। পিআইওর এজেন্টরা পুলিশ হেডকোয়ার্টারের পিআইওর ইউনিট এর সরাসরি তত্বাবধানে সারাদেশে ছড়িয়ে আছেন।

সঠিক অনুচ্ছেদ শিরোনাম কোনটি?
titleA. বাংলাদেশ সময়কাল
titleB. পুলিশ অভ্যন্তরীণ ওভারসাইট (PIO)
titleC. বিডি পুলিশ হেল্পলাইন
titleD. প্রাচীন যুগ
উত্তর: titleB
বৌদ্ধ সাহিত্যে উল্লিখিত সুমেরু পর্বতকে কেন্দ্র সপ্ত পর্বত ও সপ্ত সমুদ্র বেষ্টিত ১২ শত হাজার যোজন দৈর্ঘ্য এবং ৩৪ শত ৫০ যোজন প্রস্থ এলাকাকে এক চক্রবাল বলে।সুমেরু পর্বতের শিখরে যাম স্বর্গ অবস্থিত।সুমেরু পর্বত হতে পৃথিবী পর্যন্ত তাবতিংস ও চতুর্মহারাজিক স্বর্গ,অসুরভূমি সুমেরু পর্বতের পাদদেশে অবস্থিত।এইরুপ অসংখ্য চক্রবাল আছে।বুদ্ধের আক্রা ভূমি দশ সহস্র চক্রবাল,বুদ্ধের আদেশ ভূমি লক্ষ কোটি চক্রবাল এবং বুদ্ধের বিষয় ভূমি অপরিমিত চক্রবাল(বিশ্ব ব্রক্ষাণ্ড)।

সঠিক অনুচ্ছেদ শিরোনাম কোনটি?
titleA. কল্পতরু
titleB. যমক প্রাতিহার্য
titleC. চক্রবাল
titleD. ভদ্রকল্প
উত্তর: titleC
২৫ জুন ২০১১ তারিখে ইউনিয়ন পরিষদ নির্বাচনের মধ্য দিয়ে তিতাস উপজেলার স্থানীয় সরকারের গোড়াপত্তন হয়। ভোটারের সংখ্যা সর্বমোট ১ লাখ ৭ হাজার ৮শ ৬৩ ভোটারের যার মধ্যে পুরুষ ভোটারের সংখ্যা ৫০ হাজার ৬৯ এবং মহিলা ভোটারের সংখ্যা ৫৭,৭৯৪। প্রতিটি ইউনিয়নে একজন চেয়ারম্যান এবং কয়েকজন সদস্য থাকে। ৯টি ইউনিযনে চেয়ারম্যান সংখ্যা ৯জন এবং সদস্য সংখ্যা ১০৮জন। এর মধ্যে ২৭টি সদস্যপদ সংরক্ষিত।
সঠিক অনুচ্ছেদ শিরোনাম কোনটি?
titleA. স্থানীয় সরকার
titleB. খেলা, বিনোদন ও প্রচার মাধ্যম
titleC. ইতিহাস
titleD. শিক্ষা ব্যবস্থা
উত্তর: titleA
খালেদ হোসেইনি যখন ছোট ছিলেন, তখন তিনি প্রচুর ফার্সি কবিতা পড়তেন, বিশেষত সুফিদের কবিতা যেমন রুমি, হাফেজ, ওমর খায়্যাম, আবদুল-কাদির বাদিল, ও অন্যান্য । তিনি এখন মনে করেন যে হাফেজের কবিতাসমগ্র দিওয়ান-এ-হাফেজ তাঁর প্রিয় বই। তিনি বলেছেন যে জ্যাক লন্ডনের "হোয়াইট ফ্যাংয়ের" একটি পার্সিয়ান অনুবাদ তাঁর বাল্যবেলার কল্পনাশক্তিকে প্রভাবিত করেছিল। | এছাড়াও বিভিন্ন আন্তর্জাতিক সাহিত্যের ফার্সি অনুবাদ তাঁকে প্রভাবিত করে, যেমন "অ্যালিস ইন ওয়ান্ডারল্যান্ড" আর মিকি স্পিলেনের মাইক হামার সিরিজ। তিনি আফগান সংগীতশিল্পী আহমদ জাহিরের দ্বারাও অনুপ্রেরিত।। বিবিসি রেডিও ৪ এর স্যাটারডে লাইভ অনুষ্ঠানে তিনি নিজের ইনহেরিটেন্স ট্র্যাক হিসেবে জাহিরের দুটি গান বেছে ন্যান- মদর ও আয়ে পারেশ ক্ষুবান। আয়ে পারেশ ক্ষুবান গানটির কথাগুলি ফার্সি কবি হাফেজের দেওয়া।। স্যাটারডে লাইভে তিনি জাহিরকে "আফগান এলভিস" নামে সম্বোধন করেছেন এবং বলেছেন যে তাঁর গান খালেদের আফঘানিস্তানের "অন্যতম স্মৃতি"। 

হোসেইনির প্রথম উপন্যাস দ্য কাইট রানার-এ উঠে আসে প্রাক-সোভিয়েত যুগের শান্তিপূর্ণ আফগানিস্তানে তাঁর "শৈশবের কিছু প্রিয় স্মৃতি" এবং আফগানিস্তানের হাজারা সম্প্রদায়ের মানুষের সঙ্গে তাঁর ব্যক্তিগত অভিজ্ঞতার কথা। হোসেইন খান নামক এক হাজারা ব্যক্তি ইরানে হোসাইনী পরিবারের জন্য কাজ করতেন।  খালেদ যখন তৃতীয় শ্রেণীর ছাত্র, তখন তিনি হোসেইন খানকে লিখতে ও পড়তে শেখান।। খানের সঙ্গে খালেদের সম্পর্ক সংক্ষিপ্ত এবং আনুষ্ঠানিক হলেও এর স্মৃতি পরবর্তীকালে কাইট রানার উপন্যাসে হাসান ও আমিরের সম্পর্ককে অনুপ্রেরিত করে। ২০১৩র উপন্যাস এন্ড দ্য মাউন্টেন্স একোড-কে প্রভাবিত করে প্যারিসে তাঁর প্রবাসের স্মৃতি এবং আফগান শিশুদের সাথে তাঁর অভিজ্ঞতা। 

সঠিক অনুচ্ছেদ শিরোনাম কোনটি?
titleA. পুরস্কার
titleB. ব্যক্তিগত জীবন
titleC. প্রভাব
titleD. পেশা
উত্তর: titleC
তাদের দ্বিতীয় স্টুডিও অ্যালবাম "উই দ্য জেনারেশন" ২০১৫ সালের ২রা অক্টোবর মুক্তি পায়।

এড শিরানের দ্বিতীয় স্টুডিও অ্যালবাম "এক্স" এর গান "ব্লাড স্ট্রিম" এর জন্য রুডিমেন্টালকে লিখিত কৃতিত্ব দেওয়া হয়।

২৮ এপ্রিল ২০১৫ সালে তারা অ্যালবামটির প্রধান গান "নেভার লেট ইউ গো" প্রকাশ করে।

২০১৬ সালে রুডিমেন্টাল জোসেফ এ্যাজ্ঝেল-এর সাথে একক গান "হিলিং" মুক্তি দেয়। এটি একটি ডিপ হাউস ট্র্যাক, যা তাদের পূর্বের গানগুলো থেকে ভিন্ন।

সঠিক অনুচ্ছেদ শিরোনাম কোনটি?
titleA. ডিস্কোগ্রাফী
titleB. ২০১৫–১৬: "উই দ্য জেনারেশন"
titleC. ইতিহাস
titleD. ২০১১: উদ্ভব
উত্তর: titleB
বাঞ্ছারামপুর উপজেলার আয়তন ১৮৭.৩১ বর্গ কিলোমিটার (৪৬,২৮৫ একর)। এ উপজেলার পূর্বে নবীনগর উপজেলা ও কুমিল্লা জেলার মুরাদনগর উপজেলা; দক্ষিণে তিতাস নদী ও কুমিল্লা জেলার হোমনা উপজেলা; পশ্চিমে মেঘনা নদী, নারায়ণগঞ্জ জেলার আড়াইহাজার উপজেলা ও নরসিংদী জেলার নরসিংদী সদর উপজেলা এবং উত্তরে নরসিংদী জেলার নরসিংদী সদর উপজেলা অবস্থিত।

সঠিক অনুচ্ছেদ শিরোনাম কোনটি?
titleA. স্বাস্থ্য
titleB. অবস্থান ও আয়তন
titleC. শিক্ষা ব্যবস্থা
titleD. নামকরণ
উত্তর: titleB
নিউ অস্ট্রিয়ান টানেলিং মেথড(এনএটিএম) ১৯৬০এর দশকে আবিষ্কৃত হয় এবং এটি খুবই জনপ্রিয় ইঞ্জিনিয়ারিং প্রক্রিয়া যেটি সুড়ঙ্গ তৈরিতে নিরাপদ ঠেক প্রধানের জন্য গাণিতিক ও পরিক্ষামূলক মাপ ব্যবহার করে থাকে। এই পদ্ধতির প্রধান ধারনা হলো চারদিকের পাথরের ভরের ভূতাত্ত্বিক চাপকে কাজে লাগিয়ে সুড়ঙ্গকে স্থির রাখা। ভূতাত্ত্বিক মাপজোখের উপর নির্ভর করে একটি আড়াআড়ি অংশ নির্ধারন করা হয়। খনন কাজটি ছড়ানো কনক্রিটেরর স্তর দ্বারা সুরক্ষিত থাকে যাকে শটক্রিট বলা হয়।

সঠিক অনুচ্ছেদ শিরোনাম কোনটি?
titleA. ভূগর্বস্থ পর্যবেক্ষণ ও নকশা
titleB. খোলা দালানে গর্ত
titleC. কনক্রিট ছড়ানো পদ্ধতি
titleD. নির্মাণ
উত্তর: titleC
রাণী লক্ষ্মী বাঈ ভারতবর্ষের 'জাতীয় বীরাঙ্গনা' হিসেবে ব্যাপক পরিচিতি পান। তাকে ভারতীয় রমণীদের সাহসী প্রতীক ও প্রতিকল্প হিসেবে চিত্রিত করা হয়েছে। সুভাষ চন্দ্র বসু'র নেতৃত্বাধীন আজাদ হিন্দ ফৌজের প্রথম নারী দলের নামকরণ করেন রাণী লক্ষ্মী বাঈকে স্মরণপূর্ব্বক।

ভারতীয় মহিলা কবি "সুভদ্রা কুমারী চৌহান" (১৯০৪-১৯৪৮) রাণী লক্ষ্মী বাঈকে স্মরণ করে একটি কবিতা লিখেন। কবিতার নামকরণ করা হয় "ঝাঁসী কি রাণী", যাতে "জাতীয় বীরাঙ্গনা" হিসেবে তাকে উল্লেখ করেছেন তিনি।

১৮৭৮ সালে "কর্ণেল ম্যালসন" লিখিত ""দ্য হিস্ট্রি অব দ্য ইন্ডিয়ান মুটিনি"" পুস্তকে লক্ষ্মী বাঈ বিষয়ে আলোকপাত করেন। তিনি লিখেন, 
সাম্প্রতিককালে, ২১ জুলাই, ২০১১ তারিখে লক্ষ্মী বাঈকে "বিশ্বের শীর্ষ ১০ জন ডানপিটে রমণীদের একজন" হিসেবে চিহ্নিত করা হয়েছে, যারা তাদের স্বামীদের কাছ থেকে সক্রিয় সহযোগিতা পেয়েছিলেন। টাইম ম্যাগাজিনে এ তথ্য প্রকাশ করা হয়। তালিকায় ঝাঁসীর রাণীর অবস্থান ছিল ৮ম।

ব্রোঞ্জ মূর্তিতে খচিত ভাস্কর্য্যে রানী লক্ষ্মী বাঈকে ঝাঁসী এবং গোয়ালিয়র - উভয় শহরেই ঘোড়ায় আরোহিত অবস্থায় অঙ্কিত করা হয়েছে।


সঠিক অনুচ্ছেদ শিরোনাম কোনটি?
titleA. ঐতিহাসিক গ্রন্থ
titleB. প্রারম্ভিক জীবন
titleC. কীর্তিগাঁথা
titleD. ১৮৫৭ সালের বিদ্রোহ
উত্তর: titleC
আর্গনের বেশ কয়েকটি পছন্দসই বৈশিষ্ট্য রয়েছে:


অন্যান্য নিষ্ক্রিয় গ্যাসগুলোও এসব ক্ষেত্রে সমানভাবে উপযুক্ত হতে পারে, তবে আর্গন সবচেয়ে সস্তা। আর্গন সস্তা, কারণ এটি বাতাসের প্রাকৃতিক উপাদান, এবং ক্রায়োজেনিক বায়ু পৃথকীকরণ প্রক্রিয়ায় বায়ুর বহুলব্যবহৃত শিল্প উপাদান তরল অক্সিজেন এবং তরল নাইট্রোজেনের উপজাত হিসাবে সহজেই পাওয়া যায়। অন্যান্য নিষ্ক্রিয় গ্যাসগুলোও (হিলিয়াম ব্যতীত) এভাবে উৎপাদিত হয়, তবে আর্গনের পরিমাণই সর্বাধিক হয়। আর্গনের বেশিরভাগ প্রয়োগের মূল কারণ হচ্ছে এর নিষ্ক্রিয়তা এবং তুলনামূলক স্বল্পমূল্য।

সঠিক অনুচ্ছেদ শিরোনাম কোনটি?
titleA. আইসোটোপ
titleB. চিকিৎসাক্ষেত্র
titleC. শিল্পক্ষেত্র
titleD. প্রয়োগ
উত্তর: titleD
রাজস্থলী উপজেলার মধ্যাংশে গাইন্দ্যা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১ কিলোমিটার। এ ইউনিয়নের পূর্বে ঘিলাছড়ি ইউনিয়ন, উত্তর-পশ্চিমে কাপ্তাই উপজেলার চিৎমরম ইউনিয়ন ও রাইখালী ইউনিয়ন, পশ্চিমে বাঙ্গালহালিয়া ইউনিয়ন ও বান্দরবান জেলার বান্দরবান সদর উপজেলার রাজবিলা ইউনিয়ন এবং দক্ষিণে বান্দরবান জেলার বান্দরবান সদর উপজেলার রাজবিলা ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. অবস্থান ও সীমানা
titleB. শিক্ষা ব্যবস্থা
titleC. যোগাযোগ ব্যবস্থা
titleD. খাল ও নদী
উত্তর: titleA
গড় পঞ্চকোটের সর্বাপেক্ষা উল্লেখযোগ্য মন্দির হল একটি পঞ্চরত্ন টেরাকোটা নির্মিত দক্ষিণ ও পূর্বদুয়ারী রাস মন্দির। মন্দিরের গায়ে ফুল ও আলপনার নকশা ছাড়াও খোল, করতাল বাদনরত ও নৃত্যরত মানব-মানবীর মূর্তি পরিলক্ষিত হয়। ষাট ফুট উচ্চ কেন্দ্রীয় চূড়া বিশিষ্ট ভগ্নপ্রায় এই মন্দিরে কোন বিগ্রহ নেই। উত্তরপশ্চিম দিকে অপর একটি পঞ্চরত্ন টেরাকোটা মন্দিরের ধ্বংসাবশেষ রয়েছে, বর্তমানে যার চারটি চূড়া নিশ্চিহ্ন হয়ে গেছে ও মধ্যের ৪০ ফুট উচ্চ চূড়াটি অবশিষ্ট রয়েছে।

সঠিক অনুচ্ছেদ শিরোনাম কোনটি?
titleA. গড়
titleB. পঞ্চরত্ন মন্দির
titleC. অন্যান্য স্থাপত্য
titleD. কঙ্কালী মাতার মন্দির
উত্তর: titleB
"গণেশপুরাণ" ও "মুদ্গলপুরাণ" অপেক্ষাকৃত আধুনিক কালে (খ্রিস্টীয় ১৩০০-১৬০০ অব্দ) রচিত পুরাণ। স্টিটেনক্রনের মতে, খ্রিস্টীয় ১৫শ থেকে ১৮শ শতাব্দীর মধ্যবর্তী কোনো এক সময়ে "গণেশপুরাণ" রচিত হয়। এই সময় মহারাষ্ট্র অঞ্চলে হিন্দু মারাঠা সম্রাটদের সঙ্গে ইসলামি সুলতানি শাসকদের সামরিক সংঘর্ষ চলছিল।

"গণেশপুরাণ" ও "মুদ্গলপুরাণ" গ্রন্থদুটি ঠিক কবে রচিত হয়েছিল এবং দুটি গ্রন্থের মধ্যে কোনো পারস্পরিক সম্পর্ক আছে কিনা, তা নিয়ে গবেষকদের মধ্যে মতভেদ রয়েছে। উভয় গ্রন্থেই কয়েকটি সময়-ভিত্তিক স্তর দেখা যায়। কিন্তু গবেষকরা এই স্তরগুলি নির্দিষ্ট করতে সক্ষম হননি। দুই পুরাণের প্রাপ্ত পাঠগুলিতে কোনো কোনো স্তরে পারস্পরিক প্রভাবও লক্ষিত হয়। এমনকি কোনো ক্ষেত্রে একটি পুরাণে অন্য পুরাণের প্রত্যক্ষ সূত্রও উল্লিখিত হয়েছে।

থাপান "গণেশপুরাণ" গ্রন্থের রচনাকাল নিয়ে মতামতগুলি পর্যালোচনা করে এই সিদ্ধান্তে উপনীত হয়েছেন যে, এই পুরাণের মূল অংশটি সম্ভবত খ্রিস্টীয় ১২শ ও ১৩শ শতাব্দীতে রচিত। পরবর্তীকালে প্রক্ষিপ্ত কিছু অংশ এই গ্রন্থে সংযোজিত হয়। থাপার এও বলেছেন যে, অন্যান্য পুরাণগুলির মতো এই পুরাণটিও কালে কালে পরিমার্জিত হয়ে একটি বহুস্তর-বিশিষ্ট গ্রন্থে পরিণত হয়েছে।

লরেন্স ডব্লিউ. প্রেস্টনের মতে, "গণেশপুরাণ" গ্রন্থের রচনাকাল সম্ভবত ১১০০ থেকে ১৪০০ খ্রিস্টাব্দের মধ্যবর্তী সময়। তাঁর মতে, এই মতটিই সর্বাধিক যুক্তিগ্রাহ্য। কারণ, এই পুরাণে সমসাময়িক কালের নাগপুর ও বারাণসী শহরের তীর্থস্থানগুলির বিবরণ রয়েছে। আর. সি. হাজরাও বলেছেন যে, "গণেশপুরাণ" গ্রন্থের রচনাকাল ১১০০-১৪০০ খ্রিস্টাব্দ। ফারকুহারের মতে, এই গ্রন্থের রচনাকাল খ্রিস্টীয় ৯০০-১৩৫০ অব্দ। অন্যদিকে স্টিভেনসন বলেছেন, এই পুরাণ সম্ভবত ১৭শ শতাব্দীর পরে রচিত হয়।

সঠিক অনুচ্ছেদ শিরোনাম কোনটি?
titleA. ক্রীড়াকাণ্ড: গণেশগীতা
titleB. রচনাকাল
titleC. বিষয়বস্তু
titleD. গুরুত্ব
উত্তর: titleB